Valinnanvapautta ei tosin synny, jos terveysyritykset eivät usko sote-keskuksista muodostuvan kokeiltavalla rahoitusmallilla kannattavaa liiketoimintaa. Silloin ne eivät välttämättä lähde mukaan edes kokeiluun.

Sote-uudistus pääsee jo ensi keväänä käytännön testiin viidellä paikkakunnalla. Niissä kokeillaan, miten erilaiset rahoitusmallit toimivat perusterveydenhuollon valinnanvapauden tarjoamisessa.

Esimerkiksi Tampereella ja Jyväskylässä muutaman terveyskeskuksen asiakkaat saavat helmi–maaliskuussa halutessaan vaihtaa kaupungin terveyskeskuksen yksityisten toimijoiden tai järjestöjen perustamiin sote-keskuksiin. Niiden pitää tarjota vastaavat palvelut kuin terveyskeskus tarjoaa nyt.